title: "Tatarisch"
text: "Di tatarisch spr\u00e4ke (\u00c4inbetiikninge: \u0442\u0430\u0442\u0430\u0440 \u0442\u0435\u043b\u0435 [tatar tele], \u0442\u0430\u0442\u0430\u0440\u0447\u0430 [tatar\u00e7a], \u0442\u0430\u0442\u0430\u0440 \u0442\u04e9\u0440\u0435\u043a\u0447\u04d9\u0441\u0435 [tatar t\u00f6rek\u00e7\u00e4se = tatarisch T\u00fcrkisch]) unti kort Tatarisch (dt. Tatarisch) as en foon da Tatare (\u00f6nj n\u00e5\u00e5rere san) \u00f6nj foole regjoone foon Rusl\u00f6nj, for\u00e5lem \u00f6nj Tatarstan \u00e4n Baschkortostan \u00e4n maning oudere Gebiite foon j\u00fc \u00fc\u00fclj Sowjetunjoon sn\u00e5ked T\u00fcrkspr\u00e4ke. J\u00fc j\u00fclt \u00e5s hoodfertreeser foon j\u00fc turkotartarisch spr\u00e4kegrupe \u00e4n w\u00e5rt sn\u00e5ked fon s\u00fcwat 8 miljoone manschne. \u00d6nj di t\u00fcrkisch spr\u00e4kbr\u00fck \u00e4n \u00f6nj j\u00fc turkisch T\u00fcrkologii w\u00e5rt \u00f6nj e hoods\u00e5\u00e5ge di begrip \u201etatarisch T\u00fcrkisch\u201c (Tatar T\u00fcrk\u00e7esi) ferw\u00e5nd.\n\nTatarisch as Amtsspr\u00e4ke \u00f6nj e republiik Tatarstan.\nHistoorisch gungt dideere spr\u00e4ke aw iinj foon da Amtsspr\u00e4ke foon e G\u00f6ljen horde tubr\u00e4\u00e4gh. Hi teelt \u00e5ls\u00fc spr\u00e4kehistoorich tu j\u00fc grupe foon da Weestt\u00fcrkische spr\u00e4ke. Deer hiirt hi tu e Kyptschak-grupe. Hi besat ouerweegend da spr\u00e4ke-\u00e4inschape foon d\u00e5t Ogurische.\nAw Tatarisch ferscheene hiilj \u00fcnlike publikasjoone; d\u00e5t jeeft fiirsiien \u00e4n intern\u00e4tside \u00f6nj dideere spr\u00e4ke.\n\nAlfabete \n\nD\u00e5t Tatarische wus \u00f6mj e tid foon d\u00e5t 13. iirhunert \u00e4n d\u00e5t 15. iirhunert \u00f6nj d\u00e5t Kyptschak-Tatarische ferschrafted. Deer wus d\u00e5t amtsspr\u00e4ke foon j\u00fc G\u00f6ljene horde. \u00d6nj d\u00e5t 15. iirhunert w\u00f6rd d\u00e5t Kyptschak-Tatarische foon d\u00e5t Tschagataische oufliised.\n\nBit \u00f6nj da 1920er iirnge w\u00f6rd ma arabische b\u00f6kst\u00e4\u00e4winge, dan ma latinsche (Iinjh\u00e4idlik t\u00fcrkisch alfabeet \u00e4n sunt da 1930er iirnge tuleest ma kyrilische b\u00f6kst\u00e4\u00e4winge schraawen.\n\nTwaschetidlik w\u00f6rd uk for d\u00e5t Tatarische en latinschraft \u00fct\u00e5rbed, wat ouers aw en grut m\u00f6tjstand foon e rusisch manerh\u00e4id st\u00e5\u00e5t. D\u00e5t alfabeet as gr\u00fcnl\u00e4id aw d\u00e5t Nai t\u00fcrkisch alfabeet foon e T\u00fcurkai.\n\nSunt di sept\u00e4mber 2001 w\u00f6rd bloot j\u00fcdeer latinsch schraft tu d\u00e5t schriwen foon d\u00e5t Tatarische \u00f6fentlik ferw\u00e5nd (fgl. tatarisch wikipedia). J\u00fcdeer praksis ferb\u00fc\u00fcdj d\u00e5t rusisch ferfootingsrucht ouers \u00f6nj e now\u00e4mber 2004, ma e begr\u00fcning, d\u00e5t for j\u00fc iinjh\u00e4id foon Rusl\u00f6nj en iinjh\u00e4idlik schraft n\u00fcsi wus.\n\nOuerforstaling foon d\u00e5t tatarisch latinalfabeet ma d\u00e5t turskisch:\n\nOudere spr\u00e4ke n\u00e4i tu d\u00e5t Tatarische \n\nD\u00e5t Baschkirische as dat Tatarische nuch rucht \u00e4\u00e4nlik. Duch wist et \u00e5l maning \u00e4inh\u00e4ide ap, am d\u00e5t foon d\u00e5t eentlike Tatarische ouftugr\u00e4nsen. Duch san da biise spr\u00e4keforme jam nuch s\u00fc eenlik, d\u00e5t da enouder \u00f6nj Tatarisch \u00e4n Baschkirisch ferst\u00f6nje koone.\n\nDi Krimtatarische spr\u00e4ke w\u00e5rt oofding \u00e5s \u201cKrimt\u00fcrkisch\u201d betiikned \u00e4n tu d\u00e5t Tatarische r\u00e4\u00e4gned. D\u00e5t stimt ouers diling bloot tun diijl, deer j\u00fc ma j\u00fc sch\u00e5\u00e5wing foon en \u00e4instiinjien schraftspr\u00e4ke ai m\u00f6r ma di boowen n\u00e5\u00e5mde spr\u00e4ke id\u00e4ntisch as. B\u00fcted\u00e5t wist d\u00e5t Krimtatarische \u00e5l s\u00fc maning \u00e4inh\u00e4ide ap, d\u00e5t en ferstiinjing twasche Tatarisch \u00e4n Krimtatarisch bloot nuch uner bet\u00e4ngelse m\u00f6\u00f6lik as.\n\nSpr\u00e4kekoode:\nSIL code: TTR\nISO 639-1: tt\nISO 639-2: tat\n\nKw\u00e4le\n\nLiteratuur \n\n Tamurbek Dawletschin, Irma Dawletschin, Semih Tezcan: Tatarisch-deutsches W\u00f6rterbuch. Harrassowitz, Wiesbaden 1989, .\n Andreas Frings: Die tatarische Schriftreform und das kulturelle Ged\u00e4chtnis. (= Mainzer Arbeitspapiere zur Geschichte Osteuropas; 1). Johannes-Gutenberg-Universit\u00e4t Mainz, Mainz 2004 (Volltext)\n Hermann V\u00e1mb\u00e9ry: Etymologisches W\u00f6rterbuch der turko-tatarischen Sprachen. Ein Versuch zur Darstellung der Familienverh\u00e4ltnisses des turko-tatarischen Wortschatzes. Brockhaus, Leipzig 1878 (Neudruck: Biblio-Verlag, Osnabr\u00fcck 1972, .)\n Suzanne Wertheim: Language \"Purity\" and the De-Russification of Tatar. Paper, Berkeley Program in Soviet and Post-Soviet Studies, Berkeley 2002 (Volltext)\n\nWeblinks \n\n Alphabete un Sproakbiespiele\n\nSpr\u00e4ke"